Ius soli

**Ius soli** (myös **jus soli**, ) on oikeus maan kansalaisuuteen niille, jotka syntyvät maassa. Sen vastakohtana on ius sanguinis. Ius soli -periaatteella kansalaisuuden saavat automaattisesti kaikki maassa syntyneet ihmiset vanhempien kansalaisuudesta riippumatta, kun taas ius sanguinis -periaatteella kansalaisuuden saa automaattisesti vain, jos jompikumpi vanhemmista on maan kansalainen.

## Käyttö

Ius soli on pääperiaatteena muun muassa Argentiinassa, Brasiliassa, Kanadassa, Jamaikassa, Meksikossa, Pakistanissa, Uruguayssa ja Yhdysvalloissa. Yleensäkin ius soli on erittäin yleinen käytäntö Amerikan kaksoismantereella, kun muualla päin maailmaa se on harvinaisempi.

Ius soli -periaatetta on aikaisemmin noudatettu puhtaasti myös muun muassa Australiassa, Irlannissa ja Uudessa-Seelannissa, mutta nykyään nämä maat vaativat sen, että edes toisella vanhemmista on pysyvä oleskelulupa maassa. Saksassa on nykyään vastaava laki, mutta maa toteutti aikaisemmin ius sanguinis -periaatetta, joten nykyisin sen voidaan sanoa lähentyneen kansalaisuusperiaatteissaan ius soli -periaatetta.

Intia ja Malta ovat aikaisemmin käyttäneet ius soli -periaatetta, mutta ovat myöhemmin siirtyneet käyttämään ius sanguinis -periaatetta.

## Ongelmat

Ius soli johtaa kuitenkin usein käytännön ongelmiin. Kriitikoiden mukaan on ongelmallista muun muassa karkotustapauksissa. Laki mahdollistaa myös niin kutsutun "kansalaisuusshoppailun", jossa köyhien maiden asukkaat pyrkivät saamaan varakkaan maan kansalaisuuden lapselleen synnyttämällä lapsensa siellä. Tämä on yksi syy siihen, minkä takia monet teollisuusmaat ovatkin muuttaneet kansalaisuuslakejaan. 

### Keskustelu Yhdysvalloissa
Esimerkiksi Yhdysvalloissa on kuitenkin hyvin epätodennäköistä, että lakia voidaan muuttaa, koska sen periaatteet on kirjattu Yhdysvaltain perustuslakiin. Nämä vahvistettiin korkeimmassa oikeudessa vuonna 1898 Yhdysvallat vastaan Wong Kim Ark -tapauksessa, jossa korkein oikeus linjasi, ettei ius soli -periaatetta voi rajoittaa kuin vain ulkomaalaisten diplomaattien ja Yhdysvaltain kanssa sodassa olevien maiden kohdalla. 

Vuonna 2018 presidentti Donald Trump uhkasi lopettavansa syntyperäisen kansalaisuuden myöntämisen ius soli -periaatteella presidentin määräyksellä, mutta tämä katsottiin mahdottomaksi. 

## Ius solia toteuttavat maat ja alueet
### Ilman rajoituksia

### Rajoitetuksia

Lukuisissa maissa, jotka käyttivät ennen *ius solia* kansalaisuusperiaatteenaan, on lakia muokattu ulkomaalaisten vanhempien osalta. Näissä maissa vaaditaan nykyisin, että kansalaisuuden saamiseksi edes jommallakummalla vanhemmalla kuuluu olla pysyvä oleskelulupa tai vanhempien maassaoloajalle on asetettu raja. Maan perässä on päivämäärä, milloin lainmuutos on astunut voimaan.

## ''Ius solista'' luopuneet valtiot

Nämä maat ovat aikaisemmin käyttäneet kansalaisuusperiaatteenaan *ius solia*, mutta vaativat nykyisin että edes toisella vanhemmista on maan kansalaisuus. Maan perässä on päivämäärä milloin lainmuutos on astunut voimaan.

*ssa 26. tammikuuta 1950 – 1. heinäkuuta 1987 syntynyt henkilö on syntyperäinen kansalainen vanhempiensa kansalaisuudesta riippumatta. Se rajoitettiin vuonna 1987 henkilöille, joiden vähintään toinen vanhemmista oli kansalainen. Tästä lähtien Intiassa syntynyt henkilö on kansalainen vain, jos vähintään toinen vanhemmista on kansalainen ja toinen vanhemmista on kansalainen tai laillinen siirtolainen. Nämä toimenpiteet toteutettiin suurelta osin vastauksena Bangladeshista tulevaan laittomaan maahanmuuttoon.   

## Katso myös
* Ankkurilapsi
* Ius sanguinis
* Kansalaisuus
* Siirtolaisuus
* Maahanmuutto
* Maassamuutto
* Muuttoliike
* Pakolaisuus

## Lähteet